Diari Oficial de la Generalitat Valenciana


Sumari del DOGV 3614, del 28-10-1999 (1999/9138)

DECRET 190/1999, de 19 d'octubre, del Govern Valencià, pel qual es crea el Col·legi Públic d'Educació Especial número 1 de Gandia.
----------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/10/19/190/dof/vci/html**

### Dades del document

Número de DOGV
:   3614

Data del DOGV
:   28-10-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/9138


Data del document
:   19-10-1999

Organisme emissor
:   Conselleria de Cultura, Educació i Ciència

Tipus de document
:   Decret

Descriptors 

:   * Gandia
    * centre d'ensenyament

DECRET 190/1999, de 19 d'octubre, del Govern Valencià, pel qual es crea el Col·legi Públic d'Educació Especial número 1 de Gandia. [1999/F9138]
  
La Direcció Territorial de Cultura i Educació de València ha elaborat un informe en el qual es proposa la creació d'un col·legi públic d'Educació Especial per a atendre les necessitats d'escolarització de l'alumnat amb necessitats educatives especials de la comarca de la Safor.
  
En el marc de col·laboració establit en l'apartat tercer de la disposició addicional dèsset de la Llei Orgànica 1/1990, d'Ordenació General del Sistema Educatiu, i el Reial Decret 2.274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria en la Comunitat Valenciana, l'Ajuntament de Gandia, segons els acords adoptats en les sessions plenàries de 4 de desembre de 1997 i de 5 de febrer de 1998, va cedir a la Generalitat Valenciana una parcel·la de 2.033 metres quadrats en l'avinguda del Mar.
  
Després de la convocatòria prèvia del corresponent concurs públic, per Resolució de 4 de maig de 1998, del director general de Règim Econòmic (Diari Oficial de la Generalitat Valenciana de 12 de maig), s'adjudicaren les obres de construcció del nou edifici escolar per Resolució de 24 d'agost de 1998 (Diari Oficial de la Generalitat Valenciana de 8 de setembre).
  
L'edifici escolar s'ajusta a les exigències establides en el Reial Decret 1.004/1991, de 14 de juny, pel qual s'establixen els requisits mínims dels centres que impartisquen ensenyaments de règim general no universitari i al programa específic de necessitats elaborat conjuntament per la Direcció General de Centres Docents, la Direcció General d'Ordenació i Innovació Educativa i Política Lingüística i pel Servei de Projectes i Construccions de la Direcció General de Règim Econòmic.
  
En virtut d'això, i conformement amb el que s'establix en l'article 17 de la Llei Orgànica 8/1985, de 3 de juliol, Reguladora del Dret a l'Educació, i en l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Govern Valencià, d'aplicació als centres específics d'Educació Especial segons s'establix en la seua disposició addicional segona, a proposta del conseller de Cultura, Educació i Ciència i després de la deliberació prèvia del Govern Valencià, en la reunió del dia 19 d'octubre de 1999,
  
DECRETE
  
Article 1
  
Es crea el següent centre docent:
  
Província: València
  
Localitat: Gandia.
  
Denominació: Col·legi Públic d'Educació Especial número 1.
  
Codi: 46O23080
  
Titular: Generalitat Valenciana.
  
Domicili: avinguda del Mar, s/n.
  
Composició: 12 unitats d'Educació Especial.
  
Capacitat: 100 llocs d'Educació Especial.
  
Article 2
  
Els llocs de treball del centre seran els següents:
  
1. Personal docent:
  
- 13 d'Educació Especial: Pedagogia Terapèutica.
  
- 4 d'Educació Especial: Audició i Llenguatge.
  
- 1 d'Educació Primària: Educació Física.
  
2. Personal no docent:
  
- 8 educadors.
  
- 2 fisioterapeutes.
  
- 2 adjunts de taller.
  
DISPOSICIÓ ADDICIONAL
  
Allò establit en el present decret s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Es faculta el conseller de Cultura, Educació i Ciència perquè adopte les mesures necessàries per al compliment i desenrotllament d'allò establit en este decret, així com per a modificar, si cal, la configuració del centre.
  
Segona
  
El present decret entrarà en vigor l'endemà de la seua publicació en el Diari Oficial de la Generalitat Valenciana. Això no obstant, els seus efectes s'entenen referits a l'inici del curs escolar 1999/2000.
  
València, 19 d'octubre de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,
  
MANUEL TARANCÓN FANDOS


Còpia Permalink ELI